U.S. Air Force – Forţele aeriene americane – au anunţat marţi că au efectuat cu succes un test cu o armă hipersonică cu lansare aeriană, în Oceanul Pacific, transmite Reuters.
Testul a avut loc duminică, după ce un bombardier B-52 a decolat de la baza de pe insula Guam purtând o armă de răspuns rapid cu lansare aeriană (ARRW), au indicat forţele aeriene într-un comunicat.
Deşi U.S. Air Force a calificat testul drept un succes, nu a dezvăluit viteza cu care a zburat ARRW. La testele trecute, ARRW a zburat cu de cel puţin cinci ori viteza sunetului.
SUA nu sunt singurele care dezvoltă arme hipersonice, ale căror viteză şi manevrabilitate le fac dificil de urmărit şi interceptat.
Rusia a lansat rachete hipersonice asupra unor ţinte în Ucraina, iar China a testat arme hipersonice, au afirmat responsabili militari americani.
Ministerul de Externe chinez a negat în octombrie că ar fi întreprins un astfel de test.